钦定古今图书集成/理学汇编/经籍典/第055卷 > 程子语录 > 《论易纲领》
## 钦定古今图书集成/理学汇编/经籍典/第055卷 > 程子语录 > 《论易纲领》

圣人之道，如《河图》《洛书》，其始止于画上便出义。后之
人既重卦，又《系辞》求圣人之道，求之未必得其理。
《易》八卦之位，元不曾有人说。先儒以为乾位西北，坤
位西南，乾坤任六子而自处于无为之地，此大故无
义理。风雷山泽之类，便是天地之用，岂天地外别有
六子？如人生六子，则有各任其事，而父母自闲风雷
之类于天地间，如人身之有耳目手足，便是人之用
也。岂可谓手足耳目皆用，而身无为乎？因见卖兔者
曰：圣人见《河图》《洛书》而画八卦，然何必图书？只看此
兔亦可作八卦数，便此中可起。古圣人只取神物之
至著者耳，只如树木，亦可见数。